skype

= = = = = = = = = = = = =**Yleistä**=

(Päivitetty 31.12.2010) Skype on ensisijaisesti tietokoneiden välisiin puheluihin tehty ohjelma. Osallistujat voivat olla toisia skype-käyttäjiä tai tavallisia puhelimia käyttäviä henkilöitä, sillä ei ole merkitystä. Sen vahvuuksina on käytön yleisyys ja helppous. Ohjelman lataaminen, käyttäjätunnuksen luominen ja perustoiminnot ovat helposti omaksuttavissa.

Skypen ulkoasu ja käytettävyys ovat hyvät. Käyttöoppaiden miinuspuoli on se, että suomeksi löytyvät ohjeet poikkeavat hieman viimeisimmistä ohjelmaversioista. Tosin alasvetovalikoita ja siellä olevia vaihtoehtoja ohjelmassa on niin vähän, että päättelemällä asiat hoituvat.

Äänipuheluiden lisäksi skypessä toimivat videopuhelut. Myös tiedostojen siirto, jakaminen ja useiden käyttäjien väliset puheneuvottelut onnistuvat skypellä. Näytön jakaminen on hyvä ominaisuus esim. silloin, kun halutaan esittää asioita omalta näytöltä tai lähettää video-opastusta omalta tietokoneelta. Skypessä voi samanaikaisesti keskustella 24 eri käyttäjää, ja videopuhelu onnistuu yhdeksän pisteen (koneen) välillä. Skypeä käyttö on viisasta, näin vältytään turhanpäiväiseltä matkustamiselta ja ajanhukalta.

=Skypen käyttö=

Skypen käyttö vaatii ohjelman asentamisen koneelle ja käyttäjätunnuksen luomisen. Skype-tunnus on ilmainen ja sen avulla voi pitää yhteyttä muihin Skype-tunnuksiin. Suunnilleen paikallispuhelun hinnalla voi myös soittaa SkypeOut-palvelulla useimpien maailman maiden tavallisiin lankanumeroihin, säästen siis ulkomaanmaksut. Matkapuhelimiin soittaminen on hieman kalliimpaa, mutta hinnat ovat kohtuullisia. Skypen kotisivut ovat helppokäyttöiset ja informatiiviset ja esimerkiksi hintatiedot ovat helposti saatavilla Tällä hetkellä puheluhinnat eri maihin löytyvät osoitteesta http://www.skype.com/prices/callrates/#allRatesTab.

Lisämaksusta voi myös hankkia SkypeIn-palvelun, jolloin saa itselleen puhelinnumeron haluamastaan maasta (vaikkapa Suomesta), johon kuka tahansa voi soittaa tavallisella puhelimella, ja joka sitten yhdistyy Skype-puheluna omaan päätelaitteeseen tai Skype-puhelinlaitteeseen. Maksulliset palvelut löytyvät ajantasaisina skypen kotisivuilta.

=Ohjelman asentaminen ja käyttö=

Ohjelman käyttöä ajatellen tietokoneessa olisi oltava kamera, mikrofoni ja kaiuttimet. Uusissa kannettavissa ne ovat vakiona, vanhempiin tietokoneisiin ne voi asentaa ulkoisesti.

Ohjelman asentamista varten ohjelma on haettava netistä. Helpoiten se käy suomenkielisiltä sivuilta. http://www.skype.com/intl/fi/. Samalla tulee huomioiduksi kielivalinta automaattisesti. Toki asennuksen jälkeen kielen voi vaihtaa haluamakseen (asetukset).

Skypen asennus ja käyttöohjeita löytyy netistä runsaasti. Kannattaa tutustua seuraaviin linkkeihin, niiden avulla skypen asennus ja käyttö sujuvat. Linkit ovat tehty vanhemmille skype-versioille, ohjeet poikkeavat ulkonäöltään viimeisistä skype-versioista.

Ohjelman asetuksia valittaessa kannattaa ajatella omaa käyttöänsä, esimerkiksi itse haluan ohjelman käynnistyvän ja kirjautumisen tapahtuvan automaattisesti aina kun käynnistän tietokoneen. Alla olevissa ohjeissa saatetaan neuvoa toisin

Ohjelman asentamisen jälkeen kannattaa soittaa testisoitto skypen vastaajaan, jonka aikana voi testata kaiuttimet, mikrofonin ja kameran. Alasvetovalikon kohdasta työkalut löytyy asetukset välilehti, josta valitaan oikea sisääntulo esim. äänelle (onko ulkoisessa kamerassa mikrofoni, olettaako tietokone äänen tulevan sen omista sisääntuloista), mikäli testisoiton aikana ei kuule omaa puhetta jne.

Yleisimmät ongelmat liittyvät kameraan ja mikrofoniin. Ulkoiset kamerat saattavat edellyttää ohjelmiston asentamisen rompulta, ja romppuohjelman mukaisesti kamera kytketään yleensä usb-porttiin, kun ohjelma sitä vaatii. Mikrofoni taas edellyttää kyseisen mikrofonin, esim. kameraan sijoitetun, valitsemista asetuksista. Tämä edellytetään, koska usein tietokoneisiin on valmiiksi integroitu äänikortti, ja skype saattaa kuvitella äänen tulevan tätä kautta. On siis vaihdettava äänilähde siihen, mikä on käytössä.

http://tkk.joensuu.fi/projektit/sosemot/tiedostot/Skypenasennusohje.pdf [|h] [|tt] [|p://www.peda.ne] [|t] [|/img/por] [|t] [|al/335038/skypefes] [|t] [|oon_300306.doc] https://portal.mtt.fi/portal/page/portal/proagria_kainuu/Jasenyys/Skype%20k%E4ytt%F6.pdf http://eosaaja.hamk.fi/oppimisaihiot/tekniset_kompetenssit/skype/

=Skypen tietosuojakäytäntö=

Seuraavassa osoitteessa on selvitys aiheesta: http://www.skype.com/intl/fi/legal/privacy/general/

=Yrityskäyttö ja tarkemmat ohjeet=

Yllä olevat ohjeet ovat läpileikkaus siitä, miten skypen saa nopeasti toimintaan ja peruskäyttöön. Skypen kotisivuilta löytyvät ohjeet skypen laajempaan käyttöön.